Żewġt irġiel Maltin ta' 39 sena u l-ieħor ta' 36 sena ġew arrestati b'rabta ma' sejba ta' madwar 34 kilo droga suspettata kannabis sabiex tkun ittraffikata, bil-valur tagħha fis-suq hu stmat li jlaħħaq madwar €700,000. Sabu ukoll mat-€300,000 fi flus kontanti. Fi stqarija l-Pulizija qalet li l-arresti saru wara jiem ta' osservazzjoni fuq persuni suspettati li kienu qegħdin idaħħlu d-droga f'Malta minn Sqallija u li kien qiegħed jintuża garaxx f'Ħaż-Żebbuġ. #td_uid_2_620b66e1e3711 .td-doubleSlider-2 .td-item1{background:url(https://cdn.newsbook.com.mt/wp-content/uploads/2022/02/14143035/thumbnail_PR-88-221-80x60.jpg) 0 0 no-repeat}#td_uid_2_620b66e1e3711 .td-doubleSlider-2 .td-item2{background:url(https://cdn.newsbook.com.mt/wp-content/uploads/2022/02/14143025/thumbnail_PR-88-224-80x60.jpg) 0 0 no-repeat}#td_uid_2_620b66e1e3711 .td-doubleSlider-2 .td-item3{background:url(https://cdn.newsbook.com.mt/wp-content/uploads/2022/02/14143019/thumbnail_PR-88-223-80x60.jpg) 0 0 no-repeat} 1 minn 3 Ritratt: Pulizija Ritratt: Pulizija Ritratt: Pulizija Is-Sibt filgħaxija, il-Pulizija mill-Iskwadra ta' Kontra d-Droga, assistiti mill-Pulizija tar-Rapid Intervention Unit (RIU), segwew vann li kien għadu kemm niżel Malta minn Sqallija. Il-vann daħal f'garaxx f'Ħaż-Żebbuġ u ftit wara mill-istess post ħarġu żewġ karozzi li ġew iċċirkondati mill-ewwel u ġew arrestati żewġt irġiel. Il-Pulizija fetħu l-vann u minħabba suspett li fil-vettura hemm kompartamenti foloz, il-Pulizija żarmaw il-ħadid u kien hawn li nstabet id-droga f'diversi boroż. Bis-sejba ġiet infurmata l-Maġistrat tal-Għassa Elaine Mercieca, li qed tmexxi inkjesta. Iż-żewġt irġiel qegħdin jinżammu arrestati fil-lock-up tal-Pulizija fil-Kwartieri Ġenerali, il-Floriana. Huma mistennija jitressqu l-Qorti aktar tard illum, għall-ħabta tat-3pm. Huma se jkunu akkużati b'assoċjazzjoni fit-traffikar u pussess ta' droga mhux għall-użu personali u ħasil ta' flus, fost oħrajn. KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook